Дакаралі малаактыўных і, наадварот, усяляк імкнуліся падтрымліваць працавітых і тых, хто адначасова паспяхова вучыцца. Ставілі іх у прыклад, хадайнічалі перад кіраўніцтвам інстытута аб іх заахвочванні. Апошняе, вядома, было галоўным чынам у выглядзе падзяк загадамі дырэктара, што заносіліся ў працоўныя кніжкі, але здаралася і матэрыяльная ўзнагарода, у прыватнасці, вырабамі лёгкай прамысловасці, якія ўдавалася выбіць дырэктару інстытута па дамоўленасцях з кіраўніцтвам адпаведных прадпрыемстваў. Адмысловым пунктам парадкаў дня часта ўключалі павышэнне паспяховасці, нярэдка з выклікам адсталых студэнтаў.